Մեր հանդիսատեսին քաջածանոթ սոպրանոն, որը շուրջ 20 տարի բեմում է, իսկ Տոսկայի դերերգը արտիստի դերացանկում հայտնվել է 10 տարի առաջ. 2008թ. Իտալիայի Տրեվիզո քաղաքում ավանդաբար անցկացվող Toti dal Monte միջազգային մրցույթում 64 Տոսկաներից ընտրել էին հայ երգչուհուն: 2016-ին էլ Երեւանում Լիլիթ Սողոմոնյանը հանդես եկավ այս դերերգով: Ծանոթանալով վոկալիստի ստեղծագործական կյանքին, նկատենք, որ «դրսի» նրա հաջողությունները, բեմելները կապված են Իտալիայի հետ: